รายงานการวิจัยในชั้นเรียน เรื่อง การพัฒนาการอ่านสะกดคำของนักเรียนชั้นมัธยมศึกษาปีที่ 2

ผู้วิจัย นางสาว เมย์ธาวีย์ ศักดิ์ศิษฏ์พิพัฒน์

กลุ่มสาระการเรียนรู้ ภาษาต่างประเทศ (ภาษาอังกฤษ)

บทนำ

 วิชาภาษาอังกฤษเป็นวิชาที่มีความสำคัญวิชาหนึ่งของเด็กนักเรียน เด็กนักเรียนควรมีพื้นฐานวิชาภาษาอังกฤษที่ดี มีความเข้าใจในพื้นฐานวิชา จากการสังเกตและผลคะแนนในภาคเรียนแรกของนักเรียนชั้นมัธยมศึกษาปีที่ 2 พบว่า มีเด็กนักเรียนยังอ่านคำศัพท์พื้นฐานไม่ถูกต้อง จำนวน 11คน จึงเป็นปัญหาที่ต้องแก้ไขและพัฒนาการอ่านของเด็กให้ดีขึ้น

 ฉะนั้น ครูผู้สอนจึงต้องมีการคิดวิธีการที่จะแก้ไขปัญหานี้ โดยการนำแบบฝึกการอ่านมาให้นักเรียนได้ฝึกอ่าน เพื่อจะได้มีความเข้าใจ และสามารถอ่านออกเสียงได้อย่างถูกต้อง และผลสัมฤทธิ์ของนักเรียนในระดับชั้นมัธยมศึกษาปีที่ 2 จำนวน 11 คน มีเกณฑ์ที่ดีขึ้น

วัตถุประสงค์ของการวิจัย

 เพื่อแก้ปัญหาการอ่านสะกดคำที่ไม่ถูกต้องของนักเรียนชั้นมัธยมศึกษาปีที่ 2 โดยใช้แบบฝึก

ประโยชน์ที่คาดว่าจะได้รับ

 นักเรียนระดับชั้นมัธยมศึกษาปีที่ 2 จำนวน 11 คน มีทักษะการอ่านสะกดคำที่ถูกต้องมากขึ้น

ตัวแปรที่ศึกษา

 ในการวิจัยครั้งนี้ ตัวแปรที่ศึกษาประกอบด้วย

1. ตัวแปรอิสระ ได้แก่ ให้เด็กนักเรียนฝึกอ่านจากชุดแบบฝึกพัฒนาการอ่านสะกดคำ

2.ตัวแปรตาม ได้แก่ ความสามารถในการอ่านสะกดคำ

ระยะเวลาในการวิจัย

ภาคเรียนที่2 ปีการศึกษา 2566 ของโรงเรียนราชภัฎสวนสุนันทา (มัธยม)

วิธีการวิจัย / แนวทางการวิจัย

1. สร้างแบบฝึกสะกดคำ ตัวอักษร สระ เพื่อใช้ประสมเป็นคำ / พยางค์

2. นัดหมายกับผู้ปกครองแต่ละคนและแจ้งให้ทราบจุดมุ่งหมายในการสอนเสริม

3. ขอให้ผู้ปกครองของนักเรียนที่มีการอ่านคำศัพท์ที่ไม่ถูกต้องจำนวน 11 คนมาส่งก่อนเวลา 7.15 น. เพื่อผู้วิจัยจะได้จัดการสอนเสริมให้ในช่วงเวลา 7.15-7.40 น. และตอนหลังอาหารเที่ยงเวลา 11.45-12.10 น. วันละ 50 นาที

ผลการดำเนินงาน/ ผลการแก้ไขจากการนำไปปฏิบัติจริง

จากการที่นักเรียนระดับชั้นมัธยมศึกษาปีที่ 2 จำนวน 11 คน ฝึกอ่านอย่างสม่ำเสมอและ ผู้วิจัยอ่านที่ถูกต้องให้ฟัง นักเรียนเหล่านั้นมีทักษะการอ่านสะกดคำที่ถูกต้อง มากขึ้น

สรุปผลการดำเนินงาน

เด็กสามารถอ่านได้ดีกว่าเดิม